Jonah Lomu oorledeJonah Lomu in aksie op die rugbyveld Foto: rugbyforum.com Die Nieu-Seelandse rugbylegende Jonah Lomu is in die ouderdom van 40 oorlede. Lomu, wat tussen 1994 en 2002 altesaam 43 drieë in 73 wedstryde vir Nieu-Seeland gedruk het, is met ŉ seldsame en ernstige niertoestand gediagnoseer. Hy moes noodgedwonge uit rugby onttrek en het in 2004 ŉ nieroorplanting gehad. Die orgaan het egter in 2011 nie meer gewerk nie. John Mayhew, woordvoerder vir die familie, het aan die uitsaaier in Nieu-Seeland gesê Lomu se afsterwe is “heeltemal onverwags”. Hy het Dinsdag eers van Dubai na Auckland teruggekeer ná ‘n reis na die Verenigde Koninkryk waar hy die Rugby Wêreldbeker gaan kyk het. Lomu het in Augustus tydens ŉ onderhoud met Daily Mail gesê hy is op dialise en hoop dat hy binnekort ŉ tweede nieroorplanting sou kon kry. Hy word oorleef deur sy vrou Nadene en twee seuns. Lees ook: Dís hoe ek Jonah Lomu sal onthou Suid-Afrikaners onthou Lomu vir die vrees wat hy ingeboesem het voor die 1995 wêreldbeker, vóór Joost van der Westhuizen hom geduik het. Sien ŉ video van dié duikslag: #RIPJonah pic.twitter.com/b72VujMNUG — All Blacks (@AllBlacks) November 18, 2015 I am so, so devastated to hear of the passing away of @JONAHTALILOMU The greatest superstar and just a fabulous human being. Deeply saddened — Jonny Wilkinson (@JonnyWilkinson) November 18, 2015